### 11.    Beslutning om høring af vandplaner

**Åbent**

Sagsnr.: 326-2017-20628       J.nr.: 06.02.11           Dokumentnr.:
326-2018-313222

**Sagstype**

Beslutning.

**Resume og sagens baggrund**

Regeringen besluttede i 2017 at der skulle nedsættes
vandråd, hvis opgave var at kvalificere udpegningen af vandløb i
vandområdeplanerne. Vandrådets arbejde er afsluttet og rådets indstillinger til
udpegning og afgrænsning godkendt af kommunalbestyrelsen. Den nye afgræsning af
vandløb i vandområdeplanerne 2015-2021 er i offentlig høring frem til 25.
januar 2019.

**Indstillinger**

Plan, Byg og Miljøchefen indstiller til Teknik- og
Miljøudvalget at tage høringen til efterretning.

**Behandling**

Teknik- og Miljøudvalget.

**Sagsfremstilling**

Den 2. marts 2017 blev bekendtgørelse om vandråd vedtaget.
Kalundborg Kommune annoncerede den 7. marts 2017, at arbejdet med etablering af
vandrådet gik i gang. Sammensætning af vandrådet blev besluttet på
Kommunalbestyrelsesmødet den 24. maj 2017.

Kalundborg Kommune fungerede som sekretariatskommune for
hovedvandopland 2.1 Kalundborg. Udover Kalundborg er også [adresse], Holbæk,
Sorø, Slagelse og Ringsted Kommune en del af hovedvandoplandet. Det var efter
aftale med de øvrige kommuner, at Kalundborg var sekretariatskommune. Som
sekretariatskommune var det Kalundborg Kommunes opgave at oprette og lede
møderne i vandrådet for hovedvandoplandet.

Vandrådets arbejde bestod af 3 opgaver, hvis formål det var
at kvalificere de data, hvorpå udpegning af vandområder blev foretaget.
Vandrådets indstillinger blev godkendt af Kommunalbestyrelsesmødet den 20.
december 2017.

Den nye afgræsning af vandløb i vandområdeplanerne 2015-2021
er i offentlig høring frem til 25. januar 2019. Denne afgrænsning er lavet på
baggrund af vandrådets indstillinger. I alt er 13 vandområder taget ud af
vandplanerne. Derudover er en enkelt indsats ændret. Se bilag.

Af de 13 vandområder havde vandrådet kommentarer til 4
vandområder.

For vandområde Ros\_2.1\_05260 og o9286, er vandrådets
indstilling, at selvom den pågældende strækning ikke lever op til kravene for
at være med i vandområdeplanerne, så er disse vandområder forbindelsesled
mellem 2 områder der har god økologisk tilstand.

For vandområde o9303\_x er vandrådet i tvivl om hvor vidt at
vandløbets slyngningsgrad lever op til kriterierne.

For Ros\_2.1\_06020 er vandrådets indstilling at strækningen i
Vestsjællands amt var et naturvidenskabeligt interesseområde med en DVFI på 5.

**Økonomiske konsekvenser**

Der er ingen økonomiske konsekvenser.

**Bilag**

|  |  |
| --- | --- |
| Bilag 1 Ændret afgrænsning af vandløb i vandområdeplanerne 2015-2021 | 326-2018-325722 |
| Bilag 2: Oversigtskort | 326-2018-327117 |